Up-412/01
Datum: 2002-05-21T00:00:00.000+02:00
ecli: ECLI:SI:USRS:2002:Up.412.01
vrsta: posamični akt
zadeva: ustavna pritožba
objavljeno: Neobjavljeno | 21.05.2002
dokument: US21471
akt: Ustavna pritožba A. A. zoper sklep Višjega sodišča v Ljubljani št. I Cp 748/2001 z dne 6. 6. 2001
resitev: zavrženje
izrek: Ustavna pritožba A. A. zoper sklep Višjega sodišča v Ljubljani št. I Cp 748/2001 z dne 6. 6. 2001 se zavrže.
stavek: Ker pritožnik ni izčrpal vseh pravnih sredstev, je bilo treba njegovo ustavno pritožbo zavreči.
odlocitev: sklep
geslo: Predhodno izčrpanje vseh pravnih sredstev kot procesni pogoj za vložitev ustavne pritožbe.
podlaga: Zakon o Ustavnem sodišču (ZUstS), 2. al. 1. odst. 55. čl.
datum_vloge: 2001-10-08T22:00:00.000Z
datum_odlocitve: 2002-05-20T22:00:00.000Z

# Up-412/01

21.5.2002

# SKLEP

Ustavno sodišče je v postopku za preizkus ustavne pritožbe A. A. iz Ž. na seji senata dne 21. maja 2002 in v postopku po četrtem odstavku 55. člena Zakona o Ustavnem sodišču (Uradni list RS, št. 15/94)

sklenilo:

Ustavna pritožba A. A. zoper sklep Višjega sodišča v Ljubljani št. I Cp 748/2001 z dne 6. 6. 2001 se zavrže.

## OBRAZLOŽITEV

V pravdi zaradi motenja posesti, v kateri je pritožnik nastopal kot tožnik, je Višje sodišče z izpodbijanim sklepom ugodilo pritožbi tožene stranke, razveljavilo zamudni sklep sodišča prve stopnje in vrnilo zadevo v novo sojenje. Pritožnik v ustavni pritožbi meni, da so bile z izpodbijanim sklepom Višjega sodišča kršena načelo pravne države iz 2. člena Ustave ter pravica do sodnega varstva iz 23. člena Ustave.

V skladu z določbo prvega odstavka 51. člena Zakona o Ustavnem sodišču (Uradni list RS, št. 15/94 - v nadaljevanju ZUstS) je ustavno pritožbo dopustno vložiti šele po izčrpanju vseh pravnih sredstev. V obravnavani zadevi pritožnik ustavno pritožbo vlaga zoper sklep Višjega sodišča, s katerim je to razveljavilo prvostopenjski sklep in vrnilo zadevo v novo sojenje, v katerem bo sodišče prve stopnje ponovno odločilo o utemeljenosti tožbenega zahtevka. Zoper odločitev sodišča prve stopnje bosta imeli stranki možnosti vložiti pritožbo, ko bodo v tem postopku izčrpana vsa pravna sredstva, pa tudi ustavno pritožbo. Glede na navedeno ustavna pritožba zoper izpodbijani sklep ni dovoljena in jo je treba zavreči.

Senat Ustavnega sodišča je sprejel ta sklep na podlagi druge alineje prvega odstavka 55. člena ZUstS in prve alineje 52. člena Poslovnika Ustavnega sodišča Republike Slovenije (Uradni list RS, št. 49/98 in 30/02) v sestavi: predsednik senata dr. Lojze Ude ter člana Franc Testen in dr. Dragica Wedam-Lukić. Sklep je sprejel soglasno. Ker senat ustavne pritožbe ni sprejel, je bila zadeva v skladu z določbo četrtega odstavka 55. člena ZUstS predložena drugim sodnikom Ustavnega sodišča. Ker se v zakonskem roku za sprejem niso izrekli trije sodniki, ustavna pritožba ni bila sprejeta v obravnavo.

Predsednik senata dr. Lojze Ude